

Mesto Spišská Belá

**ZÁSADY**

**VÝBEROVÉHO KONANIA NA FUNKCIU RIADITEĽA ŠKOLY**

Spracovala: Mgr. Edita Svocáková

 Školský úrad v Spišskej Belej

Dňa 12.09.2016

ÚVOD

Riaditeľa školy a školského zariadenie vymenúva na päťročné obdobie a odvoláva zriaďovateľ školy a školského zariadenia na návrh rady školy alebo školského zariadenia (§3 ods.1, 2 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov). Rada školy podáva návrh na kandidáta na riaditeľa na základe výsledku výberového konania podľa § 4 zákona č. 596/2003 Z.z. okrem kandidáta, ktorý bol odvolaný podľa odseku 7 písm. a) až c) a e) a odseku 8 písm. c). Návrh podáva **najneskôr do dvoch mesiacov** od vyhlásenia výberového konania.

**Návrh rady školy nie je pre zriaďovateľa(starostu/primátora) záväzný.**

**Proces výberového konania – obec, VÚC**

Zriaďovateľ (starosta/primátor) buď:

a) do 30 dní odo dňa predloženia návrhu vymenuje riaditeľa alebo

b) **písomne odôvodní svoj nesúhlas s navrhnutým kandidátom rade školy.**

Ak zriaďovateľ (starosta/primátor) riaditeľa nevymenuje, **vyhlási druhé výberové konanie** podľa § 4 zákona č. 596/2003 Z.z. **do 15 dní odo dňa doručenia nesúhlasu rade školy**. V takom prípade **prebehne celý proces nového výberového konania**, v ktorom je **výberovou komisiou** opätovne **rada školy**. Po uskutočnení výberového konania navrhne rada školy zriaďovateľovi (starostovi/primátorovi) kandidáta na vymenovanie riaditeľa školy alebo riaditeľa školského zariadenia.

**Po uskutočnení druhého výberového konania zriaďovateľ** (starosta/primátor)  **buď:**

a) do 30 dní odo dňa predloženia návrhu vymenuje riaditeľa alebo

**b) predloží *návrh* na vyslovenie *nesúhlasu s navrhnutým kandidátom* na najbližšie zasadnutie príslušného zastupiteľstva:**

**1. Ak** príslušné **zastupiteľstvo** návrh na vyslovenie **nesúhlas**u s navrhnutým kandidátom **neschváli**, **zriaďovateľ** (starosta/primátor) **do 15 dní odo dňa prijatia uznesenia** príslušného zastupiteľstva **vymenuje riaditeľa na základe návrhu rady školy.**

**2. Ak zastupiteľstvo schváli** návrh na **vyslovenie nesúhlasu s navrhnutým kandidátom, zriaďovateľ** (starosta/primátor) **do 15 dní odo** dňa **prijatia uznesenia** príslušného **zastupiteľstva vyhlási výberové konanie** na obsadenie miesta riaditeľa **postupom podľa osobitného predpisu.**

Osobitným predpisom je zákon č. 552/2003 Z.z. o výkone práce vo verejnom záujme v znení neskorších predpisov, § 5.

Riaditeľ školy alebo školského zariadenia s právnou subjektivitou je zamestnancom školy alebo školského zariadenia.

**Zriaďovateľ** (starosta/primátor) **odvolá riaditeľa** (podľa § 3 ods. 7. písm. b) a c) a ods.8 písm. b) a d) zákona č. 596/2003 Z.z.):

a) ak bol právoplatne odsúdený za úmyselný trestný čin,

b) za porušenie povinností a obmedzení vyplývajúcich z osobitného predpisu,

c) za závažné porušenie všeobecne záväzných právnych predpisov, alebo

d) ak nespĺňa kvalifikačné predpoklady.

 Zriaďovateľ (starosta/primátor) môže odvolať riaditeľa aj

 a) **na návrh rady školy** (§ 24 ods.5 písm.c) zákona č. 596/2003 Z.z. – predkladá návrh na odvolanie riaditeľa , alebo sa vyjadruje k návrhu na odvolanie riaditeľa, návrh predkladá vždy s odôvodnením),

 b) **ak neabsolvoval v určenom termíne prípravu vedúcich pedagogických zamestnancov**, ktorú začne najneskôr do jedného roka od vymenovania do funkcie a skončí najneskôr do troch rokov od obsadenia do funkcie podľa osobitného predpisu (§ 34 ods. 2 písm. d) a ods. 3 zákona č. 317/2009 Z.z. v znení zákona č. 390/2011 Z.z.),

 c) **na návrh hlavného školského inšpektora** (§12 ods.3 písm. f) zákona 596/2003 Z.z.),

 d) **na návrh ministra školstva SR** (§ 14 ods.6 písm. j) a l) zákona č. 596/2003 Z.z.).

 **Ak zriaďovateľ odvolá riaditeľa** podľa **§ 3 ods. 7. písm. b) a c) a ods.8 písm. b) a d) zákona č. 596/2003** Z.z. **vyžaduje sa vyjadrenie** **príslušnej rady školy. Ak** príslušná **rada školy** **nepredloží vyjadrenie** zriaďovateľovi **do 15 dní** od doručenia žiadosti o vyjadrenie, **zriaďovateľ môže** riaditeľa **odvolať a**j **bez vyjadrenia príslušnej rady školy.**

**Voľné miesta na vedúceho zamestnanca možno obsadiť bez výberového konania** podľa zákona č. 552/2003 Z.z. **najdlhšie na šesť mesiacov** (§ 5 ods.9 zákona č. 552/2003 Z.z.).

**Ak zriaďovateľ odvolá riaditeľa podľa ustanovení § 3 ods. 7) a 8) zákona č. 596/2003 Z.z., p o v e r í pedagogického zamestnanca školy alebo školského zariadenia vedením do vymenovania nového riaditeľa podľa osobitného predpisu** (zákon č. 552/2003 Z.z.).

**VYHLÁSENIE VÝBEROVÉHO KONANIA**

* Výberové konanie na miesto riaditeľa školy alebo školského zariadenia vyhlasuje zriaďovateľ v zmysle ustanovení § 5 ods. 3 zákona č. 552/2003Z.z. a § 3 a § 4 zákona č. 596/2003 Z.z. Výberové konanie vyhlasuje zriaďovateľ v tlači, televízii, rozhlase, na internete.
* Výberové konanie sa vyhlasuje **najmenej tri týždne** pred jeho začatím.
* Oznámenie o vyhlásení výberového konania na riaditeľa školy alebo školského zariadenia obsahuje:

a) **názov zamestnávateľa** (názov školy) vrátane sídla zamestnávateľa,

b) **funkciu**, ktorá sa obsadzuje výberovým konaním,

c) **kvalifikačné predpoklady** (stupeň vzdelania) a **osobitné kvalifikačné predpoklady**  (odbornú a pedagogickú spôsobilosť požadovanú na stupeň a odbor vzdelania pre príslušný druh a typ školy), **najmenej päť rokov pedagogickej praxe**,

- absolvovanie 1. atestácie (1. kvalifikačnej skúšky alebo jej náhrady) - len na funkciu riaditeľa ZŠ, od 1.1.2017 každý vedúci pedagogický zamestnanec školy alebo školského zariadenia musí mať absolvovanú 1. atestáciu) podľa osobitného predpisu (§30 c, § 31 ods. 2 podľa zákona č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov),

d) predpoklady ustanovené v § 3 zákona č. 552/2003 Z.z. o výkone práce vo verejnom záujme a to:

* má spôsobilosť na právne úkony v plnom rozsahu,
* je bezúhonný (výpis z registra trestov nie starší ako 3 mesiace),
* má zdravotnú spôsobilosť na prácu.

e) **Zoznam podaných dokladov:**

* **overené doklady o vzdelaní,**
* **výpis z registra trestov nie starší ako tri mesiace,**
* **profesijný životopis,**
* **potvrdenie o dĺžke pedagogickej praxe,**
* **súhlas uchádzača na použitie osobných údajov pre potreby výberového konania** (podľa zákona č. 428/2002 Z.z. o ochrane osobných údajov ),

f) dátum a miesto podania žiadosti o účasť na výberovom konaní,

g) predloženie návrhu koncepcie školy alebo školského zariadenia (§ 4 ods. 1 zákona č. 596/2003 Z.z.).

Zriaďovateľ vo vyhlásení výberového konania určí termín ukončenia prijímania žiadostí (prihlášok) a miesto zasielania, predkladania žiadostí (prihlášok) s vyznačením na obálke – výberové konanie s názvom školy.

**ZÁKLADNÉ USTANOVENIA VÝBEROVÉHO KONANIA**

* Výberovým konaním na obsadenie miesta riaditeľa sa overujú schopnosti a odborné znalosti uchádzača, ktoré sú potrebné alebo vhodné vzhľadom na povahu povinností, ktoré má zamestnanec vykonávať v pozícii riaditeľa (§ 5 ods. 2 zákona č. 552/2003 Z.z. ). Zriaďovateľ zozbiera všetky prihlášky uchádzačov do vyhláseného výberového konania v uzatvorených obálkach. Po uzatvorení prijímania prihlášok zriaďovateľ pozve predsedu rady školy, školského zariadenia k otváraniu obálok. Z otvárania obálok sa spíše zápisnica v dvoch rovnopisoch a podpisujú ju prítomní zástupcovia zriaďovateľa a predseda rady školy. Zápisnica obsahuje mená všetkých prihlásených uchádzačov s označením, či uchádzač spĺňa vyhlásené kritériá. Taktiež označí tých uchádzačov, ktorí nepredložili všetky požadované doklady. V prípade chýbajúcich dokladov vyzve predseda rady škola (RŠ) uchádzača na doplnenie chýbajúcich dokladov. Doloženie chýbajúcich dokladov je možné najneskôr v deň konania výberového konania do otvorenia výberového konania.
* Týchuchádzačov, ktorí nespĺňajú kritériá vyhláseného výberového konania výberová komisia vyradí. Vyhlasovateľ výberového konania vráti uchádzačovi doklady, ktoré predložil, pričom v sprievodnom liste uvedie konkrétny dôvod vyradenia zo zoznamu uchádzačov.
* Na výberovom konaní sa môžu zúčastniť len tí uchádzači, ktorí sú uvedení v zápisnici z otvárania obálok, spĺňajú podmienky vyhláseného výberového konania a tí uchádzači, ktorí doplnili doklady pred otvorením výberového konania ( § 5 ods.5 zákona č.552/2003 Z.z.).
* Po odovzdaní prihlášok ďalší postup a proces výberového konania zabezpečuje rada školy.

**VÝBEROVÁ KOMISIA PRE VÝBEROVÉ KONANIE**

Výberovou komisiou pre výberové konanie na riaditeľa školy alebo školského zariadenia je rada školy alebo školského zariadenia v zmysle §4 ods. 5, §24 ods.5 písm. a) zákona č. 596/2003 Z.z.. Na účely výberového konania na vymenovanie riaditeľa (§ 4) pre školy podľa § 6 ods. 1 sú členmi rady školy (iba pri výberovom konaní na riaditeľa ZŠ alebo SŠ) aj jeden delegovaný zástupca Okresného úradu – odboru školstva v sídle kraja a jeden delegovaný zástupca Štátnej školskej inšpekcie.

U p o z o r n e n i e:

Podľa ustanovenia § 25 ods. 14 zákona č. 596/2003 Z.z. členstvo v orgánoch školskej samosprávy sa pozastavuje dňom doručenia prihlášky člena orgánu školskej samosprávy alebo jemu blízkej osoby do výberového konania na funkciu riaditeľa školy alebo školského zariadenia. Členstvo sa pozastavuje až do skončenia výberového konania. Pojem *blízka osoba* je definovaný v § 116 zákona č. 40/1964 Zb. Občiansky zákonník.

**POSTUP VÝBEROVEJ KOMISIE PRED VÝBEROVÝM KONANÍM**

1) Rada školy – výberová komisia na svojom prvom zasadnutí po vyhlásení výberového konania a prevzatí prihlášok uchádzačov do výberového konania dohodne postup výberového konania a kompetencie jednotlivých členov.

2) Výberovú komisiu tvoria členovia rady školy a delegovaný zástupca Okresného úradu – odboru školstva v sídle kraja a ŠŠI s právom jedného hlasu každého člena. Komisia je uznášania schopná, ak je prítomná nadpolovičná väčšina členov komisie.

3) Prerozdelenie úloh členom výberovej komisie pred termínom výberového konania:

3.1 práce a zodpovednosť počas výberového konania, pohovorov - ustanovenie predsedu, ak sa prihlásil predseda rady školy do výberového konania ako uchádzač na pozíciu riaditeľa školy alebo školského zariadenia - dočasne prestal byť členom rady školy – výberovej komisie, prípadne pre pracovnú neschopnosť,

3.2 organizačné zabezpečenie výberového konania,

3.3 práce po ukončení výberového konania.

4) Prípravné práce komisie pre výberové konanie:

4.1 dohovor termínu výberového konania,

4.2 príprava komisie na výberové konanie,

 4.3 dohovor postupu, spôsobu a priebehu výberového konania, ktoré s podľa § 5 ods. 5 zákona č. 596/2003 Z.z. uskutočňuje:

* písomnou formou, alebo
* pohovorom, alebo
* písomnou formou a pohovorom,

4.4 spracovanie kritérií pre výberové konanie,

4.5 pozvanie uchádzačov na výberové konanie.

**Uchádzača, ktorý spĺňa predpoklady** pre výkon práce vo verejnom záujme ( podľa § 3 ods.1 písm. a) až c), e), g) zákona č. 552/2003 Z.z.) a vyhlásené požiadavky pre výberové konanie na pozíciu riaditeľa **výberová komisia pozve** na výberové konanie **najmenej sedem dní pred termínom výberového konania písomne** na adresu bydliska uchádzača uvedeného v prihláške.

Pozvánky zaslať doporučene pred jeho začatím s uvedením:

* dátumu,
* miesta konania výberového konania,
* začiatku výberového konania.

4.6 pozvanie delegovaných zástupcov OÚ – odboru školstva v sídle kraja a ŠŠI

(hlas riadny).

**PRIEBEH VÝBEROVÉHO KONANIA**

1. Prezencia – **prezenčná listina** sa vyhotovuje **v dvoch rovnopisoch.**

2) Otvorenie výberového konania. Po otvorení výberového konania predseda výberovej komisie skontroluje účasť uchádzačov na výberovom konaní podľa prezenčnej listiny a porovná ju so zoznamom prihlásených uchádzačov, ktorí splnili oznámené kritériá. Uchádzačov, ktorí sa nenachádzajú v zápisnici z otvorenia obálok, prípadne nesplnili kritériá vyhlásené zriaďovateľom, nepripustí predseda výberovej komisie k výberovému konaniu.

3) Predstavenie komisie.

4) Predstavenie uchádzačov – meno, priezvisko, tituly.

5) Predseda výberovej komisie je povinný oboznámiť prítomných uchádzačov o spôsobe a priebehu samotného výberového konania. Vedie výberové konanie.

* Určenie poradia uchádzačov na výberovom konaní.
* Ďalšie informácie - informácia o vyhodnotení a oznámení výsledkov.
* Vytvorenie vhodných podmienok pre prácu komisie a podmienky pre účastníkov výberového konania počas času čakania na rozhovor, vytvorenie vhodného prostredia, priestoru pre výberové konanie.

6) Forma výberového konania na základe vzájomného dohovoru výberovej komisie, resp. po vzájomnej konzultácii s delegovanými zástupcami Okresného úradu – odboru školstva v sídle kraja a ŠŠI. Informácia pre výberovú komisiu o metóde hodnotenia jednotlivých uchádzačov a vyhodnotenia výsledkov výberového konania.

7) Stanovenie povinností a zodpovednosti členov výberovej komisie.

8) Hodnotenie – spôsob hodnotenia. Jednotlivé prezentácie hodnotia členovia s rozhodujúcim hlasom podľa vlastného úsudku. Pre objektívne hodnotenie sa odporúča určiť hodnotiacu škálu bodov.

9) Spôsob hodnotenia – hlasovanie. Hlasovaniu predchádza hodnotenie uchádzačov jednotlivými členmi komisie, ktoré sa vykonáva tajným hlasovaním podľa dohodnutého postupu.

10) Po skončení prezentácií a po hodnotení sa vyhotoví zápisnica z výberového konania. Výsledok výberového konania výberová komisia **písomne oznámi uchádzačovi do 10 dní od skončenia výberového konania.**  Jeden rovnopis zápisnice zostáva u predsedu výberovej komisie a druhý rovnopis obdrží zriaďovateľ. Zápisnicu podpisujú všetci členovia výberovej komisie.

Upozorňujeme:

Zápisnicu nemôže vyhotoviť zamestnanec, ktorý nie je členom výberovej komisie, alebo má pozastavené členstvo v rade školy z dôvodu prihlásenia sa do výberového konania, alebo je príbuzný prihláseného účastníka do výberového konania.

11) Výberová komisia predkladá návrh na vymenovanie riaditeľa školy alebo školského zariadenia na základe výsledkov výberového konania podľa ustanovenia § 4 zákona č.596/2003 Z.z. (najneskôr do dvoch mesiacov od jeho vyhlásenia)

**Návrh rady školy podpisujú :**

Predseda rady školy

Členovia rady školy

Obsah návrhu:

1) Zoznam kandidátov, ktorí sa zúčastnili na výberovom konaní,

2) Poradie podľa výsledkov výberového konania,

3) Návrh kandidáta na vymenovanie riaditeľa školy alebo školského zariadenia.

**Zriaďovateľ vymenuje uchádzača do funkcie v lehote do 30 dní od predloženianávrhu rady školy.**

Ak s týmto návrhom zriaďovateľ nesúhlasí, **písomne odôvodní svoj nesúhlas s navrhnutým kandidátom rade školy.**

Ak zriaďovateľ riaditeľa nevymenuje, **vyhlási druhé výberové konanie** podľa § 4 zákona č. 596/2003 Z.z. **do 15 dní odo dňa doručenia nesúhlasu rade školy**. V takom prípade **prebehne celý proces nového výberového konania**, v ktorom je **výberovou komisiou** opätovne **rada školy**. Po uskutočnení výberového konania navrhne rada školy zriaďovateľovi kandidáta na vymenovanie riaditeľa školy alebo riaditeľa školského zariadenia.

**Po uskutočnení druhého výberového konania zriaďovateľ buď:**

1. do 30 dní odo dňa predloženia návrhu vymenuje riaditeľa alebo
2. **predloží *návrh* na vyslovenie *nesúhlasu s navrhnutým kandidátom* na najbližšie zasadnutie príslušného zastupiteľstva:**

**Ak** príslušné **zastupiteľstvo** návrh na vyslovenie **nesúhlas**u s navrhnutým kandidátom **neschváli**, **zriaďovateľ** (rozumej starosta obce/primátor mesta) **do 15 dní odo dňa prijatia uznesenia** príslušného zastupiteľstva **vymenuje riaditeľa na základe návrhu rady školy.** Na schválenie návrhu na vyslovenie nesúhlasu s navrhnutým kandidátom sa vyžaduje súhlas trojpätinovej väčšiny všetkých poslancov príslušného zastupiteľstva.

**Ak zastupiteľstvo schváli** návrh na **vyslovenie nesúhlasu s navrhnutým kandidátom, zriaďovateľ do 15 dní odo** dňa **prijatia uznesenia** príslušného **zastupiteľstva vyhlási výberové konanie** na obsadenie miesta riaditeľa **postupom podľa osobitného predpisu.** Osobitným predpisom je zákon č. 552/2003 Z.z. o výkone práce vo verejnom záujme v znení neskorších predpisov, § 5.

Členov výberovej komisie pri tomto výberovom konaní na miesto štatutárneho orgánu vymenúva zriaďovateľ, tzn. (starosta/primátor), ktorý zriadi výberovú komisiu a vymenuje jej členov. Výberová komisia má najmenej troch členov, z ktorých najmenej jedného člena určí zástupca zamestnancov. Celkový počet členov výberovej komisie je nepárny.

Výberová komisia zhodnotí výsledok výberového konania a na základe výsledkov určí poradie uchádzačov a zverejní výsledok výberového konania tak, aby bolo prístupné každému uchádzačovi. Poradie uchádzačov je záväzné pri obsadení funkcie; zamestnávateľ uzavrie pracovný pomer s uchádzačom podľa poradia.

Upozornenie:

Zabezpečiť oboznámenie výsledku výberového konania tak, aby nedošlo k porušeniu zákona o ochrane osobných údajov.

**POSTUP PO VÝBEROVOM KONANÍ**

* **Výberová komisia písomne oznámi uchádzačovi výsledok do 10 dní od jeho skončenia**. Poradie uchádzačov je záväzné pri obsadzovaní do funkcie.
* **Povinnosti členov rady školy alebo rady školského zariadenia, ktorí sa zúčastnili na výberovom konaní** sú:
* Zabezpečiť ochranu osobných údajov všetkých prihlásených do výberového konania v zmysle zákona NR SR č. 428/2002 Z.z. o ochrane osobných údajov.
* Po vymenovaní do funkcie riaditeľa rada školy odovzdá prihláseným účastníkom do výberového konania všetky doklady a projekty. Pred ich vrátením zabezpečí fotokópie, ktoré archivuje a zabezpečí ochranu osobných údajov.

**Ak sa do výberového konania neprihlási žiaden uchádzač, alebo výberová komisia nevybrala žiadneho uchádzača, vyhlási sa znova výberové konanie.**

**Vzory tlačív**

Podkladový materiál k výberovému konaniu na obsadenie funkcie riaditeľa (ky) na .......... (uviesť názov školy, šk. zariadenia)

Titul, meno a priezvisko uchádzača: .................................................................

Dátum narodenia: ...............................................................................

Bydlisko: .............................................................................................

Počet rokov pedagogickej praxe: .......................................................

Prihláška podaná dňa : ................................................................

Životopis: (predložený – nepredložený)

Doklady o vzdelaní: (uviesť všetky predložené doklady)

Výpis z registra trestov: (predložený – nepredložený)

Koncepcia rozvoja školy: (predložená – nepredložená)

 (s obsahom sa oboznámi výberová komisia) Záver Zaradiť (nezaradiť ) do výberového konania

V Spišskej Belej dňa ..................................

Za zriaďovateľa: Za radu školy:

RADA ŠKOLY PRI ......................................................

Meno, priezvisko ,

adresa uchádzača

Vec: Pozvánka na výberové konanie

Na základe Vašej prihlášky do výberového konania na funkciu riaditeľa.............................................. (presný názov školy) ….......................... Vás Rada školy pri .................................................. pozýva na výberové konanie.

Výberové konanie sa uskutoční dňa .......................................o ...............................hod. V budove .................................................

 ....................................

 predseda RŠ

RADA ŠKOLY PRI.................................................

Okresný úrad

odbor školstva

Tarasa Ševčenka 11

080 01 Prešov

( Štátna školská inšpekcia

Levočská 13

080 01 Prešov)

Vec: Pozvánka na výberové konanie

Rada školy pri ...................................................... pozýva v súlade s § 4 ods. 3 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov zástupcu Okresného úradu – odboru školstva (Štátnej školskej inšpekcie) v Prešove s hlasom riadnym na výberové konanie na funkciu riaditeľa školy.

Výberové konanie sa uskutoční dňa .......................................o ...............................hod. v budove ............................................

. .......................................

 predseda RŠ

RADA ŠKOLY PRI ......................................................

Prezenčná listina

Z výberového konania na funkciu riaditeľa ZŠ .............................................................., konaného dňa ............................ v ........................................

UCHÁDZAČI o funkciu riaditeľa

P.č. Meno a priezvisko Podpis

1.

2.

atď.

RADA ŠKOLY PRI...................................................

Prezenčná listina

Z výberového konania na funkciu riaditeľa

ZŠ ..................................................................., konaného dňa ......................... v......................

ČLENOVIA RADY ŠKOLY (VÝBEROVEJ KOMISIE)

P.č. Meno a priezvisko podpis

1.

2.

3.

4.

5.

6.

7.

atď

DELEGOVANÍ ZA Okresný úrad – odbor školstva v Prešove a ŠŠI (S HLASOM RIADNYM)

Meno a priezvisko Podpis

Za OÚ .....................................................................................................

Za ŠŠI ....................................................................................................

RADA ŠKOLY PRI ................................................

Výsledková listina na základe hodnotenia členov RŠ

Zoznam úspešných uchádzačov:

Por. č. Meno a priezvisko uchádzačov

1.

2.

3.

Zoznam neúspešných uchádzačov:

Por. č. Meno a priezvisko uchádzačov

1.

Podpis predsedu RŠ ( rípadne výberovej komisie )

V Spišskej Belej dňa..........................................

RADA ŠKOLY PRI.................................................

Návrh rady školy

Na vymenovanie do funkcie riaditeľa .............. (presný názov školy)..............

V zmysle § 4 ods. 4 zákona č.596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov Rada školy pri ..................................... navrhuje zriaďovateľovi ........................ vymenovať do funkcie riaditeľa školy:

xxxxxxxxxxxxxxx xxxxxxxxxxxxxxxxxxxxxxxxxx

Podpisy členov rady školy:

V Spišskej Belej dňa ..........................................

RADA ŠKOLY PRI ...............................................

Meno a priezvisko

 presná adresa

Vec: Oznámenie výsledkov výberového konania na funkciu riaditeľa Základnej školy ....................................

V zmysle zákona sč. 552/2003 Z.z. o výkone práce vo verejnom záujme § 5 ods. 7 Vám oznamujeme, že vo výberovom konaní na funkciu riaditeľa ................................, ktoré sa konalo dňa ....................................... ste sa umiestnili

na prvom mieste.

Rada školy pri .............................na základe výsledku výberového konania podáva zriaďovateľovi Základnej školy ........................................... návrh na Vaše menovanie do funkcie.

S pozdravom

................................................. predseda rady školy

RADA ŠKOLY PRI .................................................

Meno a priezvisko presná adresa

Vec: Oznámenie výsledkov výberového konania na funkciu riaditeľa Základnej školy ………………………………………..

V zmysle zákona sč. 552/2003 Z.z. o výkone práce vo verejnom záujme § 5 ods. 7 Vám oznamujeme, že vo výberovom konaní na funkciu riaditeľa ................................, ktoré sa konalo dňa ....................................... ste sa umiestnili (ste neuspeli)

na druhom (treťom) mieste.

S pozdravom

................................................. predseda rady školy

V Y H L Á S E N I E

OCHRANA OSOBNÝCH ÚDAJOV

 členov výberovej komisie na funkciu riaditeľa (uveďte presný názov školy a adresu)

Čl. I.

Týmto potvrdzujem, že som sa oboznámil so zásadami výberového konania na funkciu riaditeľa školy alebo školského zariadenia (uveďte presný názov školy a adresu).

Čl. II.

Zaväzujem sa dôsledne plniť úlohy a povinnosti, ktoré pre člena výberovej komisie vyplývajú zo zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov a zásad pre výberové konanie na

funkciu riaditeľa školy.

Čl. III.

Súčasne potvrdzujem, že budem zachovávať mlčanlivosť o konkrétnostiach metód vo výberovom konaní, ktorých prezradenie by poškodilo objektívnosť a regulárnosť postupu a výber uchádzačov.

Čl. IV.

Potvrdzujem, že budem dodržiavať mlčanlivosť o osobných údajoch účastnákov výberového konania pre zabezpečenie ochrany osobnosti v zmysle zákona NR SR č. 428/2002 Z.z. o ochrane osobných údajov.

(uveďte miesto, kde sa koná výberové konanie) (uveďte dátum, kedy sa koná výberové konanie)

V ........................................................ dňa ............................................................

Meno, priezvisko, titul člena komisie vlastnoručný podpis

................................................................................... .............................

................................................................................... .............................

Z Á P I S N I C A z výberového konania na funkciu riaditeľa....................................................................... (uveďte presný názov školy a adresu)

Dátum a spôsob vyhlásenia výberového konania: (Uveďte dátum, kedy bolo vyhlásené výberové konanie. Uveďte aj spôsob vyhlásenia výberového konania)

Dátum a miesto konania: (Uveďte dátum, kedy sa konalo výberové konanie) v (uveďte miesto konania výberového konania)

Pracovná pozícia obsadzovaná výberovým konaním: Výberové konanie bolo vyhlásené na funkciu riaditeľa .............................

Členmi výberovej komisie boli: (meno , priezvisko) Predseda : Členovia:

Na výberovom konaní sa zúčastnilo ............ uchádzačov. (Uveďte meno, priezvisko titul)

Obálky s prihláškou a materiálmi jednotlivých uchádzačov boli otvorené dňa ..... (uveďte dátum a miesto otvárania obálok).

Zápisnica z otvárania obálok tvorí prílohu tejto zápisnice.

Prílohou tejto zápisnice je prezenčná listina prítomných členov rady školy a delegovaných zástupcov OÚ a ŠŠI s hlasom riadnym.

Stanovené kritériá hodnotenia: Presne sa popíšu kritériá hodnotenia, ktoré rada školy prijala vopred (na prvom strsetnutí k organizácii výberového konania, alebo má stanovené v štatúte rady školy – je to vhodnejšia forma). Je dôležité pre stanovenie zoznamu úspešných – neúspešných uchádzačov.

Priebeh výberového konania:

(Uveďte, ako prebiehalo výberové konanie, napr. Výberové konanie prebiehalo ústnym pohovorom a prezentáciou vlastnej koncepcie rozvoja školy. Členovia komisie kládli potom uchádzačom otázky)

Po prezentácii nasledovalo hodnotenie uchádzačov podľa vopred schválených kritérií, odporúčame podrobne popísať spôsob výberu kandidáta.

Po sčítaní a vyhodnotení výsledkov výberového konania zostavila výberová komisia poradie úspešnosti uchádzačov nasledovne:

Zoznam úspešných uchádzačov: (uveďte titul, meno, priezvisko)

Zoznam neúspešných uchádzačov: (uveďte titul, meno, priezvisko)

Tento zoznam sa píše len v prípade, ak rada školy má stanovené hodnotenia, t.j. ak je presne stanovené, kedy je uchádzač neúspešný.

Uznesenie:

Napr. Rada školy pri Základnej škole .................................. prijala na svojom zasadnutí nasledovné uznesenie:

Na základe výberového konania rada školy navrhuje zriaďovateľovi na vymenovanie do funkcie riaditeľa Základnej školy .................... kandidáta .................

Výsledky hlasovania:

počet členov RŠ

 počet prítomných členov RŠ

počet neprítomných členov (ospr., neospr.)

počet delegovaných členov

počet prítomných delegovaných členov za predložený návrh

proti predloženému návrhu

Nakoľko za predložený návrh hlasovala nadpolovičná väčšina všetkých členov výberovej komisie, komisia konštatuje, že v zmysle § 24 ods.12 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých v znení neskorších predpisov je uznesenie platné.

Podpisy členov výberovej komisie: (Uveďte meno, priezvisko, titul )

Predseda: Podpis

............................................................ .....................

Členovia:

............................................................ ......................

............................................................ .....................

Delegovaní zástupcovia (s riadnym hlasom

z OÚ ..................................................... .........................

za ŠŠI ..................................................... .........................

Prílohy:

Vyhlásenie o mlčanlivosti

Prezenčná listina členov výberovej komisie Prezenčná listina uchádzačov

Zápisnica z otvárania obálok

Návrh na vymenovanie riaditeľa školy

Zápisnicu vyhotovil.................................... (meno , priezvisko

**Zásady výberového konania na funkciu riaditeľa**

**Vypracovala: Mgr. Edita Svocáková**

**Školský úrad Spišská Belá**

**september 2016**